|  |  |  |
| --- | --- | --- |
|  | Univerza *v Ljubljani*  Fakulteta *za elektrotehniko* | *Tržaška 25*  *p.p. 2999*  *1001 Ljubljana, Slovenija*  *svet.fe.uni-lj.si*  *e-mail: info@svet.uni-lj.si* |

**ZAPISNIK ČETRTE redne seje Študentskega sveta Fakultete za elektrotehniko,**

ki je potekala dne 26.2.2014 v diplomski sobi.

*Seja se je pričela ob 17:25.*

**Navzoči**: Martin Petek, Katja Perme, Janja Dermol, Tjaša Jereb, Anamarija Trošt, Mojca Bertoncelj, Tomi Medved, Gašper Kladnik

**Opravičeno odsotni**: Marko Panjek, Matej Malenšek

**Neopravičeno odsotni:** Gašper Weber

**Gost:** Luka Pilko

Četrto redno sejo Študentskega sveta Fakultete za elektrotehniko je vodila predsednica Janja Dermol.

**Predlagani dnevni red:**

Janja Dermol je predlagala naslednji dnevni red:

1. *Potrditev zapisnika 3. redne seje;*

2. *Poročilo članov komisij in Senata;*

3. *Študentska mnenja;*

4. *Pogovori s študenti;*

5. *Dnevi ŠSFE in sejem rabljene literature;*

6. *Prošnje za sponzorstvo;*

7. *Razno;*

*Sklep št. 1: Dnevni red je soglasno sprejet.*

**Ad. 1**

**Potrditev zapisnika 3. redne seje**

*Sklep št. 2: Zapisnik 3. redne seje je bil soglasno sprejet.*

**Ad. 2**

**Poročilo članov komisij**

*Senat*

Obravnavan je bil predlog spremembe formata doktorata. Če bo predlog sprejet, bo možno oddati doktorat tako v formatu A5, kot tudi v A4, z mehko ali trdo vezavo. Predlog bodo ponovno obravnavali naslednjo sejo.

*Študijska*

Potekale so debate na temo, kaj se zgodi po izteku roka vpisa ocen.

*Disciplinska*

Obravnavali so štiri kršitve pravil.

*ŠSUL*

V ŠSUL-ju so izvolili novega predsednika, na seji se je govorilo o trenutnem stanju radia Študent.

**Ad. 3**

**Študentska mnenja o pedagoškem delu**

Člani sveta so izrazili mnenje o pedagoškem delu profesorjev.

*Sklep št. 3: Svet je sprejel mnenje o pedagoškem delu mag. Marine Štros Bračko.*

*Sklep št. 4: Svet je sprejel mnenje o pedagoškem delu dr. Tomaža Vrtovca.*

*Sklep št. 5: Svet je sprejel mnenje o pedagoškem delu dr. Mateja Možka.*

*Sklep št. 6: Svet je sprejel mnenje o pedagoškem delu dr. Same Beguša.*

*Sklep št. 7: Svet je sprejel mnenje o pedagoškem delu mag. Janeza Sterleta.*

*Sklep št.8: Svet je sprejel mnenje o pedagoškem delu dr. Grege Bizjaka.*

**Ad. 4**

**Pogovori s študenti**

Začnejo se s tretjim marcem, izvajani bodo med predavanji in sicer 30 minut. Njihov namen je dobiti povratno informacijo od študentov in poslušati njihove predloge. Teme so: podvajanje vsebin predmetov, razmerje med vajami in predavanji, koliko ur se porabi za študiranje predmetov. Člani Študentskega sveta bomo na tablo napisali vprašanja in razdelili prazne liste, potem pa poskusili spodbuditi razpravo. Prisotna bosta dva študenta, eden si bo zapisoval odgovore, enpa vodil pogovor.

*Katja Perme zapušča sejo ob 18:07.*

*Anamarija zapušča sejo ob 18:19.*

**Ad.5**

**Dnevi ŠSFE in sejem rabljene literature**

Študentski svet si želi pridobiti prepoznavnost med študenti. Do sedaj so ta namen poskušali doseči dnevi ŠSFE, letos jih ne bo. Sejma rabljene literature spomladi ne bo, predlagano je bilo, da bi se za prodajanje rabljene študijske literature postavila spletna stran.

**Ad.6**

**Prošnje za sponzorstvo**

BEST prosi za sponzoriranje projekta “Macgyver”

*Sklep št. 9: Prošnja za sponzorstvo je zavrnjena.*

EESTEC prosi za sponzoriranje projekta “Jobfair”

*Sklep št. 10: ŠSFE jim dodeli 200 €*

*Mojca Bertoncelj zapušča sejo ob 18:30.*

**Ad.7**

**Razno**

Luka Pilko je diplomiral in nima več študentskega statusa. Člani Študentskega sveta so mu čestitali. Za sklepčnost sedaj potrebujemo 6 ljudi, saj nas je 11. Posledično tudi več ne opravlja funkcij v komisijah.

Razpisane so volitve za: senat, disciplinsko komisijo, komisijo za reševanje vlog študentov in upravni odbor.

Za namestnika predsednice v ŠSUL je imenovan Marko Panjek.

Zagrebčani so nas povabili na Elektrijado, mednarodno tekmovanje študentov elektrotehnike. Za zbiranje sredstev in organizacijo poti sta se javila Luka Pilko in Tomi Medved. Verjetno po potrebno sofinanciranje s strani ŠOFE in ŠSFE.

Na naslednjem sestanku Senata bomo prosili za preureditev predavalnice 5 v prostor za študente.

V torek, 4.3. se bo na fakulteti delilo krofe. Za nakup in razdeljevanje je zadolžen Luka Pilko.

*Seja se je zaključila ob 18:44.*

Tajnik ŠSFE, Predsednica SŠFE,

Martin Petek Janja Dermol